Ghaziabad/Alive News : अभय खण्ड -3 स्थित मदर डेयरी के समीप तिरंगा चौक पर समीपस्थ सोसाइटी के लोगों ने सामूहिक दीपदान किया। इस अवसर पर लोगों ने तिरंगा चौक पर ध्वज स्तम्भ के नीचे पांच फुट ऊंचे आधार पर चारो ओर दीप जलाकर दीपावली के राष्ट्रीय एकता और समृद्धि के इस पावन पर्व की शुरूआत की। इस मौके पर मौजूद लोगों ने दीप जलाने के उपरांत एक दूसरे के गले मिलकर एक दूसरे को दीपावली की शुभकामनाएं देकर मिठाइयां बांटीं और इस पर्व को शांति और सौहार्द से मनाने का संकल्प लिया।